kardosdrur/scandi-wiki huggingface dataset:
Wienerkonventionen om diplomatiske relationer

Wienerkonventionen om diplomatiske relationer er en international traktat om diplomatisk samkvem mellem stater og diplomatiske udsendtes privilegier, specielt deres immunitet. Den blev vedtaget af FN i Wien og trådte i kraft 24. april 1961. Den indebar en kodifikation af den eksisterende sædvaneretslige diplomatret.

Pr. juli 2015 havde 190 stater underskrevet traktaten.

Referencer

Eksterne henvisninger 
 – Wienerkonventionen af 18. april 1961 om diplomatiske forbindelser

Traktater
Diplomati
Wien
Folkeret
Freden i Wien

Freden i Wien kan henvise til flere fredstraktater underskrevet i Wien:
 Freden i Wien (1606)
 Freden i Wien (1725)
 Freden i Wien (1731)
 Freden i Wien (1738)
 Freden i Wien (1809)
 Freden i Wien (1815)
 Freden i Wien (1864)
 Freden i Wien (1866)

Se også 
 Wienerkonventionen
Ole Mortensen

Ole Mortensen (1. april 1924 i København – 2. marts 1981) var en dansk sanger, musikarrangør og radiomedarbejder, der i hele sit virke var tilknyttet Danmarks Radio. Han var medlem af Radiodrengekoret, Underholdningskoret og Saabyekoret og dertil vokalgrupperne som Boolsen kvartetten, Okey Dokeys og Femtetten. Fra 1957 var han programsekretær i Danmarks Radios Underholdningsafdeling og med stor alsidighed og musikalitet tilrettelagde musikprogrammer, var konferencier og komponist. Hans stemme er kendt fra programmer som Syng den igen og Godnat Søndag i P3.

Eksterne henvisninger 
 
 

Radioværter fra Danmark
Ansatte i DR
Anna Marie Hahn

Anna Marie Hahn (7. juli 1906 i Bayern, Tyskland – 7. december 1938 i Ohio, USA), også kendt som Arsenic Anna (arsenik-Anna), var den første kvinde som døde i den elektriske stol i Ohio og den første amerikanske kvindelige seriemorder, som blev dømt til at dø i stolen. Hun blev henrettet for mordet på den 73 år gamle Jacob Wagner fra Cincinnati i 1937. Hahn var indvandrer fra Bayern og var mistænkt for talrige giftmord.

Tidlige liv 
Som teenager fødte Hahn en uægte søn (faderen var sandsynlig en wiensk læge) og hendes familie sendte hende til USA i 1929. Hun giftede sig med Philip Hahn fra Cincinnati et år senere.

Mordene 
Hahn begyndte at forgifte og bestjæle ældre mænd og kvinder i byens tyske samfund for at betale sine spillevaner. Enest Kohler, som døde den 6. maj 1933, anses for hendes første offer. Hahn havde kort før hans død vist ham velvilje, og han havde testamenteret hende sit hus.

Hendes næste offer var den 72 år gamle Albert Palmer, som også døde kort tid efter hun var begyndt at tage sig af ham. Før Parker døde, havde hun lånt 1000 dollars og hun havde underskrevet en veksel, men efter hans død forsvandt den.

Jacob Wagner døde den 3. juni 1937. Han efterlod 17.000 dollars til sin ”elskede niece” Hahn. Hun begyndte snart at tage sig af en 67 år gammel George Gsellman fra Cincinnati, og før hans død den 6. juli 1937 modtog hun 15.000 dollars for sin tjeneste.

Skomagerne Georg Obendoerfer døde den 1. august 1937, efter at han var rejst med Hahn og hendes 12 år gamle søn til Colorado Springs. Politiet i Colorado sagde, at Obendoerfer ”døde pinefuldt efter at fru Hahn havde bøjet sig ind over hans dødsleje spørgende hans navn. Hun erklærede, at hun ikke kendte manden”. Hendes søn bevidnede ved retssagen, at han, hans mor og Obendoerfer var rejst til Colorado med tog fra Cincinnati sammen, og at Obendoerfer begyndte at blive syg på rejsen.

George Heis var en af de få som overlevede Hahns tjenester. Han havde smidt hende ud af sit hjem. Men da var han delvist lammet efter Hahns tidligere mordforsøg.

Efter Obendoerfers død afslørede en obduktion store mængder af arsenik i hans krop. Politiet blev mistænksomme om den stime af dødsfald og gravede to af hendes tidligere klienter op. Det afslørede, at de var forgiftet. 
Hahn blev  efter en fire uger lang retssag dømt i november 1937 til døden i Ohios elektriske stol, og henrettelsen fandt sted den 7. december 1938.

Kilder 
 "The Good-bye Door" af Diana Britt Franklin  
 "Mrs. Hahn Guilty; To Die in Chair," United Press, 7 november, 1937
 "State's Testimony is Closed in Hahn Trial," Associated Press, 29 oktober, 1937
 "Anna Marie Hahn," Mind of a Killer (DVD), Kozel Multimedia, 1998.

Kvindelige seriemordere
Seriemordere fra USA
Personer henrettet i elektrisk stol
Personer fra Bayern
Amy Archer-Gilligan

Amy "Sister" Archer-Gilligan (1873- 23. april 1962) var en plejehjemsejer og seriemorder fra Connecticut i USA, som systematisk myrdede mindst fem mennesker med gift: en af dem var hendes mand nummer to, Michael Gilligan, og resten var beboere på hendes plejehjem. Det er muligt at hun var involveret i flere dødsfald. Myndighederne fandt 48 dødsfald i hendes plejehjem.

Archer og hendes første mand åbnede deres Sister Amy's Nursing Home (plejehjem) for ældre i Newington i Connecticut i 1901. 
De var så succesfulde, at de i 1907  åbnede The Archer Home (Archer hjemmet) for ældre og svagelige. Det var et nyere og mere moderne foretagende i Windsor. Archers held syntes at være slut med deres nye "forretning", og James Archer døde, efter at de var flyttet. Heldigvis havde Amy tegnet en forsikring, på ham få uger før han døde, så hun kunne forsætte med at drive Archer plejehjemmet efter hans død. 

Der var den svagelige enkemand, Michael Gilligan, som var interesseret i Amy og i at investere i Archer Plejehjem. De blev gift, men kort tid efter skete tragedien igen: ægtefællen døde pludseligt. Heldigvis for Archer–Gilligan, havde hende nye ægtemand skrevet testamente, og han efterlod hende alle sine ejendomme.

Siden Archer plejehjem var åbnet, var slægtninge til beboerne begyndt at blive mistænksomme på grund af det store antal af dødsfald iblandt beboerne: 48 på fem år, og mange af de døde var tilsyneladende raske til det sidste. Myndighederne blev underrettet og blev mistænksomme, specielt fordi der var et mønster  Archer–Gilligans klienter døde efter. Det skete normalt kort tid efter, at de havde givet deres plejer store  pengebeløb. 

Der blev foretage en razzia i plejehjemmet, og der blev fundet arsenik. Archer–Gilligan påstod at hun brugte det til at slå gnavere ihjel med, men ligene at hendes mand nummer to og fire af hendes tidligere beboere blev gravet op, og man fandt store mængder af arsenik i dem.

Archer–Gilligan blev arresteret og retsforfulgt for mord. Først for fire mord, men efter forhandling med hendes advokat kun ét mord: hendes sidste offer Franklin R. Andrews. Til sit forsvar hævdede hun, at hendes kristne tro og hendes bekymring for hendes beboeres velfærd, gjorde det umuligt for hende at begå mord. Ikke desto mindre blev hun i 1917 dømt til livstid og sendt i fængsel i Wethersfield; hun blev senere sendt til en sindssygeanstalt, hvor hun døde i 1962.

Det er ukendt, hvor mange flere end de 48 i Archers plejehjem, som er blevet hjulpet på vej af Archer–Gilligan, eller om mønsteret begyndte allerede på Sister Amy's Nursing Home.

Sagen fik stor omtale, og det siges at sagen skulle have givet inspiration til teaterstykket og senere filmen Arsenic and Old Lace (Arsenik og gamle kniplinger), og hendes plejehjem var måske det første profit–plejehjem i USA.

Eksterne henvisninger 
 Murder and Mayhem Abound in the State Library's Law Collection af Denise Jernigan, Law/Legislative Reference Unit Head, Connecticut State Law Library in CONNector 
 “Amy Gilligan”  af Charles Montado, About.com

Kvindelige seriemordere
Seriemordere fra USA
VM i skak 2005 (FIDE)

FIDEs VM i skak 2005 var en turnering mellem otte af verdens bedste skakspillere, som blev afviklet i San Luis Provinsen i Argentina mellem den 27. september og 16. oktober 2005. Vinder blev Veselin Topalov fra Bulgarien.

Turneringsformatet 
FIDE var blevet kritiseret for deres knockout-turneringer om VM fra 1998 til 2004, hvor en match blev afgjort med få (2-6) partier og med hurtigskak og lynskak som tiebreaker. Derfor blev formatet ændret til en dobbeltrundet alle-mod-alle turnering mellem otte inviterede spillere og med normal tidskontrol, hvor der i mesterskaberne 2000-2004 var blevet brugt en hurtigere version.

Deltagerne 
FIDE havde oprindeligt inviteret vinderen af FIDEs knockout VM i 2004, Rustam Kasimdzjanov, toeren ved samme lejlighed, Michael Adams, den "klassiske" verdensmester Vladimir Kramnik og dennes seneste udfordrer Péter Lékó. Derudover havde man inviteret de fire øverste fra FIDEs rangliste (gennemsnit af juli 2004 og januar 2005): Garri Kasparov, Viswanathan Anand, Veselin Topalov og Alexander Morozevitsj. Af disse meldte Kramnik afbud pga. forhandlingerne om genforening af de to VM-titler, mens Kasparov i 2005 annoncerede at han trak sig tilbage fra skakken, dermed blev der plads til de to næste på FIDEs rangliste: Peter Svidler og Judit Polgar. Polgar blev dermed den første kvinde, som spillede om "mændenes" verdensmesterskab.

Turneringstabel

To VM-titler og genforening 
På dette tidspunkt var verdensmestertitlen delt mellem FIDEs og den "klassiske". Sidstnævnte opstod i 1993, da den regerende verdensmester under FIDE, Garri Kasparov fra Rusland, brød med FIDE og etablerede en ny titel, som kaldes den klassiske.

I 2004 havde Vladimir Kramnik, som erobrede den klassiske VM-titel ved at slå Kasparov i 2000, annonceret, at han ville gå ind på at møde FIDEs verdensmester i en genforeningsmatch af de to VM-titler. Han fulgte op på denne aftale ved at tilbyde Topalov en match om verdensmesterskabet. Topalov sagde i første omgang nej, men senere ja. Denne match blev afviklet i 2006.

Noter 

VM-matcher i skak
Sport i 2005
La Tène-kulturen

La Tène-kulturen (5.-1. århundrede f.Kr) er en kultur i La Tène-tiden fra den yngre førromerske jernalder udbredt over store dele af Mellem- og Østeuropa. Kulturen efterfulgte Hallstattkulturen og var præget af middelhavsindflydelse (græsk og etruskisk). Det er omfattende våbenfund fra søbreden ved byen Marin La Tène ved Lac Neuchâtel (Neuenburgersee) i Schweiz, der har givet den navn.

Genstande 

 Mšecké Žehrovice-hovedet, et stenhovedet fra det moderne Tjekkiet
 En fuldstørrelses skulptur af en kriger, der stod over Glauberg-gravene
 Vognbegravelse fundet i La Gorge Meillet (St-Germain-en-Laye: Musée des Antiquités Nationales)
 Basse Yutz-flagoner fra 400-tallet
 Agrishjelmen, med guld, c. 350
 Waldalgesheim vognbegravelse, Bad Kreuznach, Tyskland, slutningen af 300-tallet f.v.t., Rheinisches Landesmuseum Bonn; "Waldalgesheimfasen" af stilen har sit navn fra de juveler, der blev fundet her.
 En guld og bronzemodel af et egetræ 300-tallet f.v.t. fundet ved Oppidum of Manching.
 Skulpturer fra Roquepertuse, en gravplads i Sydfrankrig
 Gundestrupkarret (fra 100- eller 200-tallet f.v.t.) fundet nær Gundestrup, Danmark, men sandsynligvis fremstillet nær Sortehavet, muligvis Thrakien Nationalmuseet, København
 Battersea-skjoldet (350–50 f.v.t.), fundet i London i Themsen. Fremstillet af bronze med rød emalje. (British Museum, London)
 Waterloo-hjelmen, 150-50 f.v.t., Themsen
 Witham-skjoldet 300-tallet f.v.t. (British Museum, London)
 Torrs Pony-hjelm og horn fra Skotland
 Cordoba-skatten
 Turoesten i Galway og Killycluggin Stone i Cavan, Irland
 Snettisham torque, 100-75 f.v.t., guld, den fornemst dekorerede af denne britiske type torque
 Meyrick-hjelmen, hjelm med La Tène-dekoration i en form der ses efter den romerske erobring af Britannien
 Noricstål

Referencer

Eksterne henvisninger 

Urhistorie og forhistorie
Jernalder
Keltere
Linjeløb

Linjeløb er en disciplin af landevejsløb. Ved start sendes rytterne samlet ud, modsat enkeltstart, og de kører derefter en fastlagt strækning, hvor det gælder om at komme først i mål. 

Der er et væld af taktiske muligheder for de enkelte ryttere og hold, heriblandt at angribe, holde feltet samlet eller køre passivt.

Linjeløbet bliver anvendt både som endagsløb og i etapeløb. 

Distancen varierer fra løb til løb, men er for professionelle ryttere typisk mellem 150-250 kilometer pr. dag. 

Cykelsportsdiscipliner
Johannes Bech Dalsgaard

Johannes Bech Dalsgaard (Født 1. august 1990) er en midtjysk digter og poetry slammer med tilknytning til Århus og Horsens. I 2008 blev han nummer 2 i DM i Poetry slam og nummer 1 i Århus Open Poetry Slam. Tillige optræder han med spoken word gruppen BundSlatten som "fortaler". I 2008 dannede han i samarbejde med Mikkel Lodahl og Maria Dønvang digtergruppen Hybris avler Nemesis.

Bibliografi 

"I skyggen af Horsens", 2 Feet Entertainment, 2007 (Bidrag)

"Dét, vi sagde gælder", Poetklub Århus, 2007 (Bidrag)

Eksterne links 
 Johannes Bech Dalsgaards hjemmeside

Digtere fra Danmark
Dansksprogede forfattere fra Danmark
GourmetBryggeriet

GourmetBryggeriet er et mikrobryggeri, der ligger i Roskilde. Bryggeriet er grundlagt af gourmet, kok og restauratør Lars Dietrichsen og brygmester Michael Knoth i foråret 2005, og de første øl var på hylderne i udvalgte butikker fra september 2005.

Produktionen er vokset støt siden etablering af bryggeriet. Allerede efter det første år var produktionen øget med mere end 500%, og i dag er GourmetBryggeriets årlige kapacitet på ca. 1,2 mio. liter, hvilket gør det til det største danske mikrobryggeri.

GourmetBryggeriets faste sortiment består af ni forskellige øl, hvoraf de to dog kun fås på fad, kombineret med syv forskellige sæsonprodukter.

GourmetBryggeriet A/S blev i december 2006 optaget til notering på First North-børsen under OMX. For regnskabsåret 1. juli 2006 – 30. juni 2007 realiserede selskabet et underskud før skat på ca. kr. 1,9 million. 

Den 1. maj 2007 indgik GourmetBryggeriet et samarbejde med det økonomisk vanskeligt stillede mikrobryggeri Ølfabrikken, der er kendt for eksperimenterende og kraftigt smagende øltyper. Samarbejdet resulterede i at GourmetBryggeriet fra januar 2008 ejer Ølfabrikken 100%, men at produktionen videreføres under navnet Ølfabrikken.

De to hovedaktionærer fra GourmetBryggeriet indgik 1. maj 2009 en betinget aftale med Harboe Bryggeri om overdragelse af ca. 75 % af selskabets aktiekapital. Harboe Bryggeri ønsker samtidig også at erhverve de sidste 25%. GourmetBryggeriet havde allerede forretningsmæssige forbindelser til Harboes Bryggeri. Ølfabrikkens dåseøl blev brygget på Harboe.

Se også 
 Bryggerier i Danmark

Eksterne henvisninger 
 GourmetBryggeriets officielle website
 GourmetBryggeriets videreførelse af Ølfabrikken – pressemeddelelse fra GourmetBryggeriet 1. februar 2008

Mikrobryggerier fra Danmark
Virksomheder i Roskilde
Minside.no

Minside.no er en borgerportal på Internettet for de offentlige administrationer i Norge i stil med det danske borger.dk. Det var det første i verden af sin slags.

Formålet med minside.no er at give den norske befolkning en webportal hvorigennem de kan henvende sig når de ønsker kontakt med de offentlige instanser, søge efter ting som skattekort og melde flytning. Siden ligger under det norske Fornyings- og Administrasjonsdepartementet.

Historie 
Minside.no var den norske moderniseringsminister Morten Meyers hjertebarn og siden var planlagt at skulle åbne den 31. december 2005, men blev udsat flere gange grundet problemer med valg af autentiseringsløsning. I lang tid var det planen at en offentlig sikkerhedsportal ejet av det norske Bankenes BetalingsSentral (BBS), skulle bruges til autentisering, men dette blev skrinlagt fordi ingen af de to store e-ID-leverandører BankID og Buypass ville indgå aftale med BBS. 

Minside.no blev åbnet den 18. december 2006 med en midlertidig sikkerhedsløsning baseret på PIN-koder fra Skattedirektoratet. Tjenesten bliver tilgængelig efterhånden hvert som folk får tilsendt skattekort og adgangsinformation.

Teknologi 
Minside.no blev udviklet af Software Innovation med underleverandører, og forvaltes af ’Fornyings- og administrasjonsdepartementet’ gennem virksomheden Norge.no i Leikanger.

Henvisninger 
Minside

Eksterne henvisninger 
 Minside 
 I dag fikk du din egen side på nettet – Artikel i Aftenposten i forbindelse med lanceringen.
 Artikel i digi.no som omhandler lanceringen 

Internetportaler
Norges politik
Mother Earth (single)

Mother Earth er den femte single-udgivelse fra det hollandske goth symfoniske band Within Temptation. Singlen blev først udgivet i en 5 track version i 2002, derefter som 3 track og til sidst som en 2 track i 2003.

Sange

5 track versionen 
 Mother Earth (Radio Version) – 3:59
 Bittersweet (Non-album Track) – 3:21
 Ice Queen (Acoustic Version – Isabelle 3FM) – 3:49
 Mother Earth (Live @ Tilburg – Week Van de Ned. PopMuziek 3FM) – 6:12
 Our Farewell (Live @ Tilburg – Week Van de Ned. PopMuziek 3FM) – 7:57

3 track versionen 
 Mother Earth 
 Dark Wings 
 Our Farewell

2 track versionen 
 Mother Earth – Single Version 
 Mother Earth – Live at Lowlands

Sange DVD-udgave 
Singlen blev tillige udgivet i en version med andre sange samt en DVD. På denne single/DVD var indeholdt følgende:
 Mother Earth (Single Version) – 4:02
 Jane Doe (Unreleased Track) – 4:30
 Ice Queen (Live Acoustic Version) – 3:47
 Never-Ending Story (Live Acoustic Version) – 4:16
 Mother Earth (Live At Lowlands) – 5:32

Andre versioner havde følgende indhold:
DVD 1:
''Mother earth video

DVD 2:
'"Tour de france" (Live in concert)
 Mother earth
 Ice queen
 Restless
 Caged

Musikvideoer og DVD-er
Within Temptation-singler
Broadgate

Broadgate er et stort kontor- og forretningskompleks i den nordvestlige del af City of London, vest for Liverpool Street Station. Centeret dækker et areal på 1,2 hektar. I de seneste år har Broadgate i stor grad også været brugt om hele området omkring Liverpool Street Station.

British Rail var inde i projektet i en tidlig fase, og lancerede Broadgate som et led i finansiering af ombygningen af Liverpool Street Station. I 1986 lukkede den gamle Broad Street station, og samme år blev de to første bygninger i komplekset indviet. Arkitektfirmaet Arup Associates fik meget kritik for sin brutalistiske stil. Fem år senere bestod komplekset af 13 bygninger; de fleste beklædt med rosa granit. Centerets midtpunkt er Broadgate Arena, en cirkelrund plasd omgivet af rækker af butikker, barer og restauranter. Om sommeren er arenaen scene for forskellige kulturarrangementer; fra oktober til april bruges den som skøjtebane. 

I 2008 udvides Broadgate med to nye, store byggerier – Bishopsgate nr. 201 og en skyskraber som får navnet Broadgate Tower. Broadgate Tower bliver den tredje højeste bygning i City – efter Tower 42 og Swiss Re-bygningen.

Eksterne henvisninger 
 Hjemmeside 
 Broadgate Ice Rink

Bygninger, konstruktioner og anlæg i London
Jean Parisot de la Valette

Fra' Jean Parisot de la Valette (født 1494 i La Valette-du-Var i Frankrig, død 21. august 1568 i Birgu på Malta), var fra 1557 til sin død den 49. stormester i Johanniterordenen. 

Han grundlagde den nuværende hovedstad på Malta, Valletta, som også er opkaldt efter ham.

Eksterne henvisninger 
 

Malteserordenen
Personer fra Frankrig
Hammer Kirke (Aalborg Kommune)

Hammer Kirke, Hammer Sogn, Aalborg Kommune, Region Nordjylland. (Indtil kommunesammenlægningen i 1970 Horsens-Hammer Kommune, Kær Herred, Aalborg Amt).

Hammer Kirke ligger på en bakketop et par hundrede meter inde i skoven på nordsiden af Hammer Bakker, tæt på Hammer Depot og ½ km. fra landevejen mellem Grindsted og Sulsted. Kirken er fra begyndelsen af 1100-tallet og opført i kvadersten og munkesten. Tårn og våbenhus er opført senere.

Kirken gennemgik en lettere restaurering i begyndelsen af 1970'erne med bl.a. nyt alter og vindue isat korets østmur. Den hidtidige altertavle, malet af Lucie Mandix, gift med salmedigteren B. S. Ingemann, er ophængt som maleri i kirken.

Billedgalleri

Andet 
Tæt på Hammer Kirke ligger Hammergård. Denne var oprindeligt præstebolig for præsten i Hammer Sogn.

200 m. sydvest for kirken lå Helene-kilden, der i dag er udtørret. Der er rejst en mindesten på stedet.

Foruden Hammer Kirke var der i Hammer Sogn tillige Vodskov Kirke. Denne er i dag sognekirke i Vodskov Sogn, som i maj 1985 blev skilt ud fra Hammer Sogn.

Eksterne kilder og henvisninger 

 Byggeår for kirker 
 Hammer Kirke hos KortTilKirken.dk
 Nordjyske Stiftstidende-artikel om kirken

Kirker i Aalborg Kommune
Kirker i Aalborg Stift
Kirker i Aalborg Amt
Hammer Bakker
Brunel University

Brunel University er et universitet i det vestlige London i Storbritannien. 

Det blev oprettet som Acton Technical College i Acton. I 1957 blev det bestemt at højskolen skulle deles i to enheder, med Acton Technical College som en uddannelsesinstitution for teknikere og håndværkere, og Brunel College of Technology, med navn efter ingeniøren Isambard Kingdom Brunel, som et sted for teknologer. I 1961 fik det status som College of Advanced Technology, og det blev bestemt at Brunel College skulle udvides på en ny campus. Uxbridge i Hillingdon blev valgt, og allerede før byggelsen havde begyndt blev det, den 1. april 1962, bestemt at det skulle få ændret status. Det fik navnet Brunel College of Advanced Technology, som det tiende lærested i landet med sådan status. Det var også det sidste som fik denne status.

Eksterne henvisninger 

Universiteter i Storbritannien
Uddannelse i London
Hillingdon
Unreleased Bitterness

"Unreleased Bitterness" er en vinyl-single i af det britiske death/doom metal-band My Dying Bride, som blev udgivet i begrænset antal i 1993 gennem Unbridled Voyage. Sangen "Unreleased Bitterness" er en tidlig udgave af sangen "The Bitterness and the Bereavement," der dukkede op på bandets debutalbum As the Flower Withers

Sporliste 
 "The Bitterness and the Bereavement"  – 7:49

Musikere 
 Aaron Stainthorpe – Vokal
 Andrew Craighan – Guitar, bas
 Calvin Robertshaw – Guitar
 Rick Miah – Trommer

My Dying Bride-sange
Singler fra 1993
The Voice of the Wretched

The Voice of the Wretched er et livealbum af det britiske death/doom metal-band My Dying Bride, som blev udgivet i maj 2002. Indspilningerne fandt sted i Tilburg, Holland den 4. marts 2001. Den oprindelige tryk af albumsomslaget havde spor 2 og 4 sat i forkert rækkefølge, og "Turn Loose The Swans" blev stavet "TRUN Loose The Swans."

Sporliste 
 "She Is the Dark" – 8:40
 "Turn Loose the Swans" – 10:02
 "The Cry of Mankind" – 6:33
 "The Snow in My Hand" – 6:33
 "Cruel Taste of Winter" – 6:52
 "Under Your Wings and into Your Arms" – 5:28
 "A Kiss to Remember" – 6:55
 "Your River" – 9:06
 "The Fever Sea" – 4:13           
 "Symphonaire Infernus et Spera Empyrium" –10:35

Opsamlingsalbum fra 2002
My Dying Bride-album